ญาติวีรชนพฤษภา 35 โวยรัฐเมินตามคนหาย
ประชาไท -- 27พ.ค.48 เราเรียกร้องติดตามผู้สูญหายในกรณีพฤษภาคม 2535 แต่ภายหลังเกิดปัญหาอุ้มฆ่ากรณีสูญหายของทนายสมชายเข้ามาอีก นับเป็นเรื่องที่น่าละอาย และยังไม่มีความคืบหน้าใดๆ นายอดุลย์ เขียวบริบูรณ์ ประธานคณะกรรมการญาติวีรชนพฤษภา 35 กล่าวในงานแถลงข่าวร่วมกับสมัชชาเอเชียนด้านการต่อต้านกรณีคนหาย (AFAD) วันนี้ นายอดุลย์ กล่าวต่อว่า คณะทำงานต้องการให้รัฐดำเนินการใน 3 กรอบใหญ่ๆ คือ ให้ข้อเท็จจริงต่อสาธารณะ สร้างความเป็นธรรม และผู้ได้รับความเสียหายรวมถึงผู้ที่เกี่ยวข้องทุกฝ่ายควรได้รับการเยียวยา ความอื้อฉาวของรัฐบาลไทย ในกรณีทนายสมชาย น่าจะมีผลในทางบวกต่อการเรียกร้องของเราและให้ข้อคิดต่อรัฐบาลไทยว่า อย่าพยายามทำให้เงียบหายหรือชลอเรื่องไว้ เพราะมันเป็นไปไม่ได้ ผมขอบอกว่าอย่าพยายามทำอย่างนี้เลย นายอดุลย์ กล่าว ในขณะเดียวกัน ทางคณะทำงานได้เรียกร้องให้สหประชาชาติเข้ามาช่วยสนับสนุนการค้นหาผู้สูญหายซึ่งเกิดขึ้นในหลายๆ เหตุการณ์ และหวังเป็นตัวอย่างให้ยุติปัญหาอุ้มฆ่าหรือการกระทำบางอย่างโดยรัฐอีกต่อไป เพราะเป็นการใช้อำนาจรัฐเกินขอบเขต ทั้งนี้ ประธานคณะกรรมการญาติวีรชนพฤษภา 35 เพิ่มเติมว่า กรณีการใช้อำนาจรัฐอุ้มฆ่าหรือทำให้สาปสูญที่ผ่านมา กลายเป็นข่าวฉาวโฉ่ และสร้างความน่ารังเกียจในสังคมโลก กรณีคนหายที่เราเรียกร้องไม่ใช่เรื่องปกติทั่วไป แต่เป็นกรณีที่ถูกกระทำโดยรัฐ เราจำเป็นต้องรีบสะสางเพราะมันทำให้คนไทยขายหน้าไปหมด เราเรียกร้องเกี่ยวกับคนหายมานานแล้ว แต่สังคมไทยยังไม่ตื่นตัวเท่าที่ควร สำหรับประเทศไทยเพิ่งมีการตั้งศูนย์อำนวยการเพื่อติดตามผู้สูญหายเมื่อปลายปีที่แล้ว แต่ผมว่าน่าจะต้องทำงานให้เข้มแข็งกว่านี้ นายอดุลย์ กล่าวทิ้งท้าย 
ประชาไท -- 27พ.ค.48 เราเรียกร้องติดตามผู้สูญหายในกรณีพฤษภาคม 2535 แต่ภายหลังเกิดปัญหาอุ้มฆ่ากรณีสูญหายของทนายสมชายเข้ามาอีก นับเป็นเรื่องที่น่าละอาย และยังไม่มีความคืบหน้าใดๆ นายอดุลย์